PROJEKTS

Pielikums

Ogres novada pašvaldības domes

21.02.2025. sēdes lēmumam

(protokols Nr.2; 19.)

**VIENOŠANĀS NR. 1**

**Pie 2024. gada 7. augusta līguma par finansējuma piešķiršanu Nr. 5 - 1.1/2024 - 605**

*Līguma parakstīšanas datums ir pēdējā pievienotā droša elektroniskā paraksta*

*un tā laika zīmoga pievienošanas datums*

**Ogres novada pašvaldība**, reģ. Nr. 90000024455, juridiskā adrese: Brīvības iela 33, Ogre, Ogres novads, LV - 5001 (turpmāk – Pašvaldība), tās izpilddirektora Pētera Špakovska personā, kurš rīkojas saskaņā ar Ogres novada pašvaldības 2024. gada 27. jūnija saistošajiem noteikumiem Nr. 25/2024 “Ogres novada pašvaldības nolikums”, un

**Latvijas evaņģēliski luteriskās Baznīcas Ogres draudze**,reģistrācijas Nr. 90000243763, juridiskā adrese: Brīvības iela 51, Ogre, Ogres novads, LV - 5001,tās draudzes padomes priekšsēdētāja Jāņa Vempera personā,kura rīkojas, pamatojoties uz statūtiem (turpmāk - **Finansējuma saņēmējs**), no otras puses, abi kopā turpmāk saukti Puses, bet katrs atsevišķi – Puse,

pamatojoties uz Ogres novada pašvaldības 2024. gada 25. aprīļa saistošajiem noteikumiem Nr. 14/2024 “Par Ogres novada pašvaldības konkursu “Sakrālā mantojuma celtņu saglabāšana Ogres novadā”” un Ogres novada pašvaldības domes 2024. gada 25. jūlija lēmumu “Par Ogres novada pašvaldības budžeta līdzekļu piešķiršanu sakrālā mantojuma celtņu saglabāšanai” (protokols Nr. 11; 2) noslēdz šādu vienošanos pie  2024. gada 7. augstā noslēgtā Līguma par finansējuma piešķiršanu (turpmāk - Vienošanās):

1. Izteikt Līguma 2. punktu šādā redakcijā:

“**Līgums stājas spēkā ar 2024. gada 1. septembri un ir spēkā līdz 2025. gada 30. septembrim vai līdz visu saistību izpildei.”.**

2. Izteikt Līguma 4.1. apakšpunktu šādā redakcijā:

**“Finansējuma saņēmējam darbi jāveic un finasējums jāizlieto ne vēlāk kā līdz 2025. gada 15. septembrim.”.**

3. Izteikt Līguma 4.5. apakšpunktu šādā redakcijā:

**“Līdz Līguma 4.1. apakšpunktā norādītajam termiņam neizlietoto Finansējumu Finansējuma saņēmējam jāatmaksā Pašvaldībai ne vēlāk kā līdz 2025. gada 30.  septembrim.”.**

4. Izteikt Līguma 5.1. apakšpunktu šādā redakcijā:

**“Atskaite par Finansējuma izlietošanu atbilstoši Līguma 1. punktā norādītajam mērķim un to pamatojošo dokumentu (pavadzīmju, čeku, maksājumu uzdevumu, ceļazīmju par degvielas izlietojumu u.c.) kopijas, uzrādot oriģinālus, Finansējuma saņēmējam ir jāiesniedz Pašvaldībai līdz 2025. gada 30. septembrim.”.**

5. Vienošanās ir Līguma neatņemama sastāvdaļa. Līdz ar Vienošanās spēkā stāšanās brīdi visas iepriekšējās mutiskās vai rakstiskās Pušu vienošanās, kas ir pretrunā ar šo Vienošanos, zaudē spēku. Pārējie Līguma nosacījumi paliek nemainīgi.

6. Vienošanās stājās spēkā ar abpusējas parakstīšanas dienu.

7. Vienošanās noformēta elektroniskā dokumenta veidā un parakstīta ar drošu elektronisko parakstu, kas satur laika zīmogu. Katra Puse glabā abpusēji parakstītu Līgumu elektroniskā dokumenta formā.

**Pušu rekvizīti:**

|  |  |
| --- | --- |
| **Pašvaldība** | **Finansējuma saņēmējs** |
| **Ogres novada pašvaldība**  Reģistrācijas Nr. 90000024455 | **Latvijas evaņģēliski luteriskās Baznīcas Ogres draudze** |
| Adrese: Brīvības iela 33, Ogre,  Ogres novads, LV-5001  Tālrunis: 65071160  Banka: Valsts kase | Reģistrācijas Nr. 90000243763  Adrese: Brīvības iela 51, Ogre, Ogres novads, LV - 5001  Tālrunis: 26595900 |
| TRELLV22 | Banka: A/S SEB Banka |
| Konta Nr. LV25TREL9800890740210 | Konta Nr. LV78UNLA003300700801 |

P. Špakovskis J. Vempers

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU